নছর তারপর অঙ্গী শহর ছাড়িয়া আসিল। সে ফকিরের মত পথে পথে ঘুরিতে লাগিল এবং সুদূ্র অঙ্গী শহর হইতে হাঁটিয়া রওনা হইল। একদিন সে স্বপ্ন দেখিল যে আমিনা বাস্তবিক সতীসাধ্বী, তাহার দোষ নাই। কতকগুলি লোক কেবল মিথ্যা অপবাদ দিয়াছে মাত্র। এই স্বপ্ন দেখিয়া নছর একেবারে অধীর হইয়া পড়িল এবং মাঝিগাঁওর দিকে রওনা হইল।  এইদিকে দুষমন এছাক  আমিনাকে লুটিয়া আনিয়াছে। কিন্তু কিছুতেই সে অভিষ্ট সিদ্ধি করিতে পারে নাই।